**Давлат тиббий суғуртаси жамғармаси методология бўлими томонидан
2025 йил 21-25 апрел кунлари амалга оширилган ишлар**

**ҲИСОБОТИ**

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди.
2. ДТСЖ аппарат йиғилишида барча ходимлар иштирок этилди.
3. ДТСЖ ижро этувчи директори ўринбосари раислиги остида ўтган “Давлат ва нодавлат тиббиёт ташкилотларида Ўзбекистон Республикаси Давлат бюджети маблағлари ҳисобидан тиббий ёрдам кўрсатиш тартиби тўғрисидаги” Низомни тасдиқлаш ҳақида Ўзбекистон Республикаси Вазирлар Маҳкамасининг қарори-лойиҳаси ҳамда Низом ҳужжати лойиҳаси муҳокамасига бағишланган йиғилишда қатнашилди.
4. “Даволаш-профилактика муассасаларида кўрсатилаётган тиббий ёрдамнинг тасдиқланган стандарт ҳамда протоколларга мувофиқлиги
ва сифатини назорат қилиш тартиби ҳамда даволаш-профилактика муассасалари фаолиятини баҳоловчи индикаторлар тўғрисидаги НИЗОМ” лойиҳаси қайта кўриб чиқилди, тегишли жадваллар киритилди ва Соғлиқни сақлаш вазирлигига тақдим этилди.
5. ПҚ-311-сон қарор ижросини таъминлаш мақсадида ДТСЖ нинг
14 та ҳудудий бўлинмалари томонидан олиб борилаётган "Маҳаллабай тарғибот-ташвиқот" тадбирлари ўтказилиши назорати олиб борилмоқда.
6. Соғлиқни сақлаш вазирлигига ҳамда Ҳукуматга тақдим этиш мақсадида амбулатор поликлиника ва стационар муассасалар фаолияти (кўрсатилаётган тиббий хизматлар), молиялаштирилаётган маблағлар сарфловини акс эттирувчи ҳисобот жадваллари шакллантирилди ва раҳбариятга тақдим қилинди.
7. Жамғарма ходимларига “Даволаш-профилактика муассасаларида тиббий ёрдам сифатини назорат қилиш ва фаолиятини баҳоловчи индикаторлар асосида доимий мониторинг ўтказиш тўғрисида”ги буйруқ моҳиятини тушунтириш мақсадида презентация тайёрлаш жараёни давом этмоқда.
8. Жамғарма раҳбарияти томонидан ташкиллаштирилган Соғлиқни сақлаш вазирлигига ҳамда Ҳукуматга тақдим этиш мақсадида амбулатор поликлиника ва стационар муассасалар фаолияти (кўрсатилаётган тиббий хизматлар ҳажми), молиялаштирилаётган маблағлар сарфловини акс эттирувчи ҳисобот жадвалларини тўлдириш, жамлаш ва таҳлил қилиш бўйича ZOOM платформаси орқали ВКА семинар мажлисида қатнашилди.
9. Жамғарманинг 5 йиллигига бағишланган журнал учун дастлабки тузилма маълумотлар тайёрлаш жараёни давом этмоқда.
10. Методология бўлими фаолияти тўғрисида маълумот тайёрланмоқда.
11. Айрим ҳужжатлар Ҳудудий бўлинмалар фаолиятини мувофиқлаштириш бўлими бош мутахассиси билан кўриб чиқилди.
12. Бўлим ходимлари томонидан ДТСЖ Туркия давлати суғурта эксперти билан ҳамкорликда ишлаб чиқилиши кўзда тутилган Тиббий суғурта қонуни лойиҳаси дастлабки таркибий қисмлари кўриб чиқилди ва хулоса берилди.
13. “Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисида” Вазирлар Маҳкамаси қарор лойиҳасига ўзгартириш ва қўшимчалар киритилмоқда.
14. “Давлат тиббий суғуртаси тўғрисида Қонун” ҳужжат лойиҳасининг тайёрлаш жараёни давом этмоқда.
15. Вазирлар маҳкамасининг соғлиқни сақлаш тўғрисидаги РАЁСАТ мажлиси учун ДТСЖ нинг 3 асосий кўрсаткичларининг солиштирма намунали жадвали тайёрлаб, раҳбариятга топширилди ҳамда ҳудудлардан маълумотлар тўпланмоқда.
16. Иқтисодиёт ва молия вазирлигида “Давлат тиббий суғуртаси жамғармаси тизимида молиялаштириш механизмларини янада такомиллаштириш чора-тадбирлари тўғрисида” ташкиллаштирилган учрашувда иштирок этилди.
17. 2025 йил 21 апрелда Соғлиқни сақлаш вазирлиги ПҚ-402-сон қарорининг 1-иловасига мувофиқ “Бачадон бўйни ва кўкрак бези саратони назорат қилиш тизимини такомиллаштириш” тўғрисида ташкиллаштирилган кенгаш йиғилишида ДТСЖ номидан қатнашилди.
18. Жорий йил 21 апрелда Соғлиқни сақлаш вазирлигида “Ўзбекистонда соғлиқни сақлашнинг инсон ресурсларини мустаҳкамлашга кўмаклашиш” мавзусидаги учрашувда иштирок этилди.
19. 2025 йил 21 апрелда Соғлиқни сақлаш вазирлиги томонидан ташкиллаштирилган “"Ижтимоий карта" ахборот тизими орқали ҳисоби юритиладиган имтиёзлар ва ижтимоий кафолатлар бўйича ўтказиладиган йиғилиш” мавзусидаги ВКА семинарда қатнашилди ва тегишли таклифлар берилди.
20. Жорий йил 22 апрелда Жаҳон соғлиқни сақлаш ташкилотининг эксперт гуруҳи (Khassoum Diallo, Alba Llop Girones, Ruzanna Grigoryan, Mahmudbek Tohtiev, Gulnoz Abdullaeva), Соғлиқни сақлаш лойиҳалари марказининг ходими (Е.Шалаева), Саломатлик ва стратегик ривожланиш институти (М.Тургунбаева) ва Давлат тиббий суғуртаси жамғармаси ходимлари билан ташкиллаштирилган учрашувда қатнашилди.
21. Реимбурсация ва Имтиёзли тоифага кирувчи шахсларда Юқори технологик ихтисослаштирилган тиббий ёрдамни молиялаштириш дастурлари ҳақидаги дастлабки тақдимот материаллари тайёрланди.
22. Тиббиёт олийгоҳлари битирувчилари билан режалаштирилган учрашувга тайёргарлик мақсадида тақдимот материаллари тайёрланмоқда.
23. 2025 йил 25 апрел куни Жаҳон соғлиқни сақлаш ташкилоти идорасида учрашувда иштирок этилди. Ушбу учрашувда бир ҳафталик миссия якуни ҳисоботи ва келгуси йил учун қисқа ва ўрта муддатли режа тадбирлар муҳокама қилинди.
24. ДТСЖ матбуот бўлими томонидан эълон қилиш учун тайёрланган тарқатма материаллар маълумотлари таҳрир қилиб берилди.

**Методология бўлими бошлиғи М. Садирова**